b'\n_START_ARTICLE_\nAn\xc3\xa0glif\n_START_PARAGRAPH_\nLes imatges d\'an\xc3\xa0glif s\xc3\xb3n imatges de dues dimensions amb la propietat de provocar un efecte tridimensional quan es veuen amb lents especials (lents de color diferent per a cada ull). Es basen en el fenomen de s\xc3\xadntesi de la visi\xc3\xb3 binocular i va ser patentat per Louis Ducos du Hauron en el 1891 amb el nom d\'aquest article. Les imatges d\'an\xc3\xa0glif es componen de dues capes de color, superposades per\xc3\xb2 mogudes lleugerament l\'una respecte a l\'altra per produir l\'efecte de profunditat. Usualment, l\'objecte principal est\xc3\xa0 en el centre, mentre que el del voltant i el fons estan moguts lateralment en direccions oposades. La imatge cont\xc3\xa9 dues imatges filtrades per color, una per a cada ull. Quan es veu a trav\xc3\xa9s de les ulleres d\'an\xc3\xa0glif, es revelar\xc3\xa0 una imatge tridimensional. L\'escor\xc3\xa7a visual del cervell fusiona aix\xc3\xb2 dins de la percepci\xc3\xb3 d\'una escena amb profunditat. _NEWLINE_Aquestes imatges han tornat a despertar inter\xc3\xa8s a causa de la presentaci\xc3\xb3 d\'imatges i v\xc3\xaddeos en Internet. Videojocs, pel\xc2\xb7l\xc3\xadcules de cinema i DVD tamb\xc3\xa9 s\'han exhibit amb el proc\xc3\xa9s de l\'an\xc3\xa0glif; aix\xc3\xad mateix, per a la ci\xc3\xa8ncia i el disseny, en qu\xc3\xa8 la percepci\xc3\xb3 de profunditat \xc3\xa9s \xc3\xbatil, s\'han elaborat imatges tridimensionals. N\'\xc3\xa9s un exemple proporcionat per la NASA, que usa dos vehicles orbitals per a obtenir imatges en 3D del Sol.\n_START_SECTION_\nFuncionament\n_START_PARAGRAPH_\nVeure anaglifs a trav\xc3\xa9s de filtres de color apropiats dona com a resultat que cada ull observa una imatge lleument diferent. En un anaglif vermell-blau (cian exactement) per exemple, l\'ull cobert pel filtre vermell veu les parts vermelles de la imatge com a "clares" i les parts blaves com a "fosques" (el cervell produeix la adaptaci\xc3\xb3 dels colors). Per altra banda, l\'ull cobert pel filtre blau percep l\'efecte contrari. La resta de la composici\xc3\xb3 es percep igual pels ulls. El cervell fusiona les imatges rebudes de cada ull i les interpreta com una imatge amb profunditat.\n_START_SECTION_\n3D an\xc3\xa0glif a pel\xc2\xb7l\xc3\xadcules\n_START_PARAGRAPH_\nDe 1952 a 1955, aquest tipus de pel\xc2\xb7l\xc3\xadcules van ser molt populars amb m\xc3\xa9s de 40 t\xc3\xadtols creats. Tot i aix\xc3\xb2 el sistema majoritari de projecci\xc3\xb3 no va ser el sistema per imatges an\xc3\xa0glifes sin\xc3\xb3 el sistema per polaritzaci\xc3\xb3 utilitzant un doble projector enclavat (dual-projector interlocked). Hi va haver un resorgiment de l\'inter\xc3\xa9s pel 3D als anys 60, 70 I 80 degut a la simplificaci\xc3\xb3 i millor distribuci\xc3\xb3 del sistema de projeccio polaritzada. Fins a l\'aparici\xc3\xb3 del format 3D  de IMAX 70mm, el m\xc3\xa9s popular era el format Stereovisi\xc3\xb3n, de 35mm.\n_START_SECTION_\nGaleria d\'imatges an\xc3\xa0glif\n_START_PARAGRAPH_\nEs recomana l\'\xc3\xbas d\'ulleres an\xc3\xa0glif "red&blue" per a la visualitzaci\xc3\xb3 de les seg\xc3\xbcents imatges.'